[pic] | EUROOPA ÜHENDUSTE KOMISJON |

Brüssel 18.1.2008

KOM(2008) 15 lõplik

2008. AASTA ÜLDEELARVE ESIALGNE PARANDUSEELARVE PROJEKT NR 1

KULUDE EELARVESTUS JAGUDE KAUPA III jagu – Komisjon

(esitanud komisjon)

2008. AASTA ÜLDEELARVEESIALGNE PARANDUSEELARVE PROJEKT NR 1

KULUDE EELARVESTUS JAGUDE KAUPAIII jagu – Komisjon

Võttes arvesse:

- Euroopa Ühenduse asutamislepingut, eriti selle artiklit 272,

- Euroopa Aatomienergiaühenduse asutamislepingut, eriti selle artiklit 177,

- nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust,[1] viimati muudetud nõukogu määrusega (EÜ, Euratom) nr 1995/2006,[2] eriti selle artiklit 37,

esitab Euroopa Komisjon eelarvepädevatele institutsioonidele seletuskirjas esitatud põhjustel 2008. aasta eelarve esialgse paranduseelarve projekti nr 1.

SISUKORD

1. Sissejuhatus 4

2. ELi Solidaarsusfondi kasutuselevõtmine 4

2.1. Ühendkuningriik: 2007. aasta juuni ja juuli üleujutused 4

2.2. Rahastamine 5

3. Teadusalased rakendusametid 6

3.1. Euroopa Teadusnõukogu Rakendusamet 7

3.2. Teadusuuringute Rakendusamet 8

4. Frontexi ametikohtade loetelu muutmine 9

5. Galileo programm – Halduskorralduskulud 9

6. Kriisiolukordade erakorralised kulud 10

KOKKUVÕTLIK TABEL FINANTSRAAMISTIKU KOHTA RUBRIIKIDE KAUPA 11

TULUDE KOONDARVESTUS

TULUDE JA KULUDE EELARVESTUS EELARVEJAGUDE KAUPA

Kulude koondarvestus ning tulude ja kulude eelarvestus eelarvejagude kaupa edastatakse eraldi SEI-BUD süsteemi kaudu. Kulude koondarvestus ning tulude ja kulude eelarvestus eelarvejagude kaupa on teavitamise eesmärgil esitatud eelarve lisana ingliskeelses versioonis.

1. Sissejuhatus

2008. aasta esialgses paranduseelarve projektis (EPEP) nr 1 võetakse arvesse järgmisi tegureid:

- Euroopa Liidu Solidaarsusfondi kasutuselevõtmine 162,4 miljoni euro ulatuses kulukohustuste assigneeringute ja maksete assigneeringutena seoses 2007. aasta juunis ja juulis Ühendkuningriiki tabanud suure tormiga;

- Teadusuuringute Rakendusameti ja Euroopa Teadusnõukogu Rakendusameti kajastamine eelarve ülesehituses;

- Euroopa Liidu liikmesriikide välispiiril tehtava operatiivkoostöö juhtimise Euroopa agentuuri (Frontex) ametikohtade loetelu muutmine;

- komisjoni läbivaadatud ettepanekus KOM(2007) 535 ette nähtud eelarvepunkti 06 01 04 12 „Galileo programm – Halduskorralduskulud” loomine;

- eelarveartikli 27 01 11 „Kriisiolukordade erakorralised kulud” loomine, mis võimaldaks katta väljakuulutatud kriisiolukorraga seotud erakorralised kulud. Nimetatud reale tehakse märge "p.m".

Netomõju eelarvele on üksnes Euroopa Liidu Solidaarsusfondi kasutusevõtmisel.

2. ELi Solidaarsusfondi kasutuselevõtmine

2007. aasta juunis ja juulis tabasid pärast mitut üksteisele järgnenud erakordselt tugevat vihmasadude lainet Ühendkuningriigi eri piirkondi suured üleujutused, mis tekitasid tõsist kahju. Nõukogu määruse (EÜ) 2012/2002[3] artikliga 4 sätestatud 10nädalase tähtaja jooksul taotles Ühendkuningriik seoses üleujutustega finantsabi Euroopa Liidu Solidaarsusfondist.

Komisjoni talitused on taotluse põhjalikult läbi vaadanud kooskõlas nõukogu määrusega (EÜ) nr 2012/2002, eriti selle artiklitega 2, 3 ja 4. 10. detsembril 2007 võttis komisjon vastu talle esitatud teatise (K/2007/6038) Ühendkuningriigi taotluse kohta Euroopa Liidu Solidaarsusfondi kasutuselevõtmiseks (seoses 2007. aasta üleujutustega).

Hinnangu kõige olulisemad punktid võib kokku võtta järgmiselt:

2.1. Ühendkuningriik: 2007. aasta juuni ja juuli üleujutused

Avaldus esitati komisjonile 20. augustil 2007 kümnenädalase tähtaja jooksul alates esimeste kahjustuste registreerimisest 12. juunil 2007. Komisjoni talituste palvel andsid Ühendkuningriigi ametiasutused lisateavet, mis jõudis komisjonini 26. oktoobril 2007.

Kuigi üleujutused toimusid Ühendkuningriigi eri piirkondades (Inglismaal, Põhja-Iirimaal ja Walesis) mitme nädala jooksul, võib neid solidaarsusfondi määruse tähenduses käsitleda ühe katastroofina, sest üleujutused tulenesid 2007. aasta suvel Ühendkuningriigis valitsenud ebasoodsatest ilmastikuoludest, mille käigus mitu erakordselt tugevat vihmasadude lainet järgnesid üksteisele, kuni pinnas küllastus veest ja tekkisid suured üleujutused.

Tegu on loodusõnnetusega. Ühendkuningriigi ametiasutused hindasid otseste kahjude kogusummaks 4,612 miljardit eurot. Seega on tegu suuruselt kolmanda katastroofiga alates solidaarsusfondi loomisest 2002. aastal. Et see summa on solidaarsusfondi kasutuselevõtmise lävest (Ühendkuningriigi puhul 3,267 miljardit eurot, s.t 3 miljardit eurot 2002. aasta hindades) kõrgem, võib õnnetust lugeda suureks loodusõnnetuseks ning see kuulub määruse (EÜ) nr 2012/2002 põhirakendusalasse. Finantsabi summa arvutamise aluseks on otseste kahjude kogusumma. Finantsabi võib kasutada ainult määruse artiklis 3 määratletud hädaolukorras vajalikeks meetmeteks.

Ühendkuningriigi ametiasutused teatasid väga tõsistest kahjustustest eluasemetele (üle 2 miljardi euro), ettevõtetele (üle 1 miljardi euro) ja põllumajandusele (üle 700 miljoni euro). Lisaks tekitati tõsiseid kahjustusi infrastruktuuridele, eriti vee-/heitveesüsteemidele, transpordile ja haridusele. Ühendkuningriigi kahjuhinnangut kinnitas Teadusuuringute Ühiskeskuse teostatud valikvaatlus, mille käigus kasutati lisaks muudele andmetele ka satelliitfotosid.

Ühendkuningriigi ametiasutused on arvestanud vastavalt määruse (EÜ) nr 2012/2002 artikli 3 lõikele 2 hädaolukorras vajalike meetmete maksumuseks 356,7 miljonit eurot, mis on jaotatud meetmete liikide kaupa. Ühendkuningriigi ametiasutuste esitatud andmete põhjal on selge, et hädaolukorras vajalike meetmete tegelik maksumus ületab oluliselt summa, mis solidaarsusfondist oleks võimalik eraldada. Rakenduslepingus sätestatakse selgelt, milliseid meetme liike fondi vahenditest rahastatakse.

Ühendkuningriigi ametiasutused teatasid, et nad kavatsevad kasutada abi saavates piirkondades seoses üleujutustega ka 2000.–2006. aasta struktuurifondide programmidele eraldatud vahendeid.

Ühendkuningriigi ametiasutused kinnitasid, et kindlustus ei kata eespool nimetatud abikõlblikke meetmeid.

Eespool loetletud põhjustel on tehtud ettepanek kiita heaks Ühendkuningriigi taotlus lugeda 2007. aasta juuni- ja juulikuu üleujutused suurõnnetuseks ning teha ettepanek solidaarsusfondi kasutuselevõtmiseks.

2.2. Rahastamine

Solidaarsusfondi aasta kogueelarve on 1 miljard eurot. 2008. aastaks ei ole määratletud sihtotstarbelisi vahendeid varasemate taotluste rahuldamiseks, mistõttu kogu 1 miljard eurot on kasutatav.

Et fondi loomise keskne põhjus oli solidaarsus, on komisjon seisukohal, et sellest antav abi peab olema progresseeruv. See tähendab, et varasema tava kohaselt peaks abi osatähtsus olema suurem läve (0,6 % rahvamajanduse kogutulust või 3 miljardit eurot 2002. aasta hindades, olenevalt sellest, kumb on madalam) ületava kahju puhul kui läveni mitteküündiva kahju puhul. Varem kasutatud määr abisummade määramiseks suurõnnetustele oli 2,5 % kogu otsesest kahjust, kui see on künnisest väiksem, ning 6 %, kui see ületab künnise. On tehtud ettepanek rakendada samu protsendimäärasid ka käesoleval juhul.

Komisjoni kavandatav assigneering fondist põhineb taotleja esitatud teabel ja selle summa on järgmine:

(eurodes) |

Otsene kahju | Künnis | 2,5 % põhinev summa | 6 % põhinev summa | Kavandatava abi kogusumma |

Ühendkuningriik: 2007. aasta juuni ja juuli üleujutused | 4 612 000 000 | 3 266 629 000 | 81 665 725 | 80 722 260 | 162 387 985 |

Kokku | 162 387 985 |

See hüvitussumma jätab vähemalt 25 % Euroopa Liidu Solidaarsusfondist abi andmiseks aasta viimasel kvartalil, nagu nõuab määruse (EÜ) nr 2012/2002 artikli 4 lõige 2.

3. Teadusalased rakendusametid

18. detsembril 2006 võtsid Euroopa Parlament ja nõukogu EÜ asutamislepingu artikli 166 alusel otsusega nr 1982/2006/EÜ vastu Euroopa Ühenduse teadusuuringute, tehnoloogiaarenduse ja tutvustamistegevuse seitsmenda raamprogrammi (2007–2013). Seejärel võttis nõukogu 19. detsembril 2006 vastu teadusuuringute, tehnoloogiaarenduse ja tutvustamistegevuse eriprogrammid „Võimekus”, „Koostöö”, „Ideed” ja „Inimesed”.

Eriprogrammi „Ideed” rakendamiseks nähakse raamprogrammiga ette luua Euroopa Teadusnõukogu. Euroopa Teadusnõukogu loodi komisjoni 2. veebruari 2007. aasta otsusega 2007/134/EÜ. Otsusega asutati teadusnõukogu ja teatati seda toetava spetsiaalse rakendamiskolleegiumi moodustamisest. Olles eelnevalt pidanud nõu täitevasutuste regulatiivkomiteega ja teavitanud eelarvepädevaid institutsioone, võttis komisjon 14. detsembril 2007 vastu otsuse K/2007/6268, millega luuakse Euroopa Teadusnõukogu Rakendusamet ühenduse eriprogrammi „Ideed” haldamiseks eesliiniuuringute valdkonnas vastavalt nõukogu määrusele (EÜ) nr 58/2003.

Raamprogrammi käsitlevas ettepanekus teatas komisjon samuti, et tal on kavas „delegeerida tegevus, millega kaasneb palju väikeseid toiminguid, omal vastutusel komisjonivälisele ametile. Vastav amet korraldab eelkõige Marie Curie' nimeliste meetmetega, väikeste ja keskmise suurusega ettevõtete (VKEd) toetamisega, samuti teiste uurimisprojektidega seotud ülesannetega, sealhulgas uurimisprojektide alase koostööga, seotud tööd”.

14. novembril toimus täitevasutuste regulatiivkomitee üheksas istung, kus väljendati soodsat arvamust komisjoni otsuse eelnõu kohta, millega luuakse Teadusuuringute Rakendusamet, et juhtida ühenduse eriprogrammide „Inimesed”, „Võimekus” ja „Koostöö” teatavaid osasid teadusuuringute valdkonnas vastavalt nõukogu määrusele (EÜ) nr 58/2003, ning millega luuakse Euroopa Teadusnõukogu Rakendusamet ühenduse eriprogrammi „Ideed“ haldamiseks eesliiniuuringute valdkonnas vastavalt nõukogu määrusele (EÜ) nr 58/2003.

Istungi tulemustest teavitati Euroopa Parlamendi eelarvekomisjoni, kes esitas oma 27. novembri 2007. aasta istungil nende kohta pooldava arvamuse.

Komisjon võttis 14. detsembril 2007 vastu otsuse K/2007/6262, millega luuakse teadusuuringute rakendusamet, et juhtida ühenduse eriprogrammide „Inimesed”, „Võimekus” ja „Koostöö” teatavaid osasid teadusuuringute valdkonnas vastavalt nõukogu määrusele (EÜ) nr 58/2003.

Käesoleva esialgse paranduseelarve projekti eesmärk on luua eelarveread, mille kaudu oleks võimalik toetada eespool nimetatud kahte rakendusametit:

08 01 04 30 Euroopa Teadusnõukogu Rakendusamet

08 01 04 31 Teadusuuringute Rakendusamet

Kõnealuse kahe eelarverea loomiseks ei taotleta täiendavaid assigneeringuid. Vajatavad assigneeringud saadakse vastavate poliitikavaldkondade toetuskuludeks ettenähtud eelarveridadelt:

02 01 05 Ettevõtluse poliitikavaldkonna teadustegevuse toetuskulud

06 01 05 Energeetika ja transpordi poliitikavaldkonna teadustegevuse toetuskulud

08 01 05 Teadusuuringute poliitikavaldkonna meetmete toetuskulud

09 01 05 Infoühiskonna ja meedia poliitikavaldkonna teadustegevuse toetuskulud

Rakendusametite loomise tulemusena kokku hoitavaid vahendeid kasutatakse vastavate valdkondade programmide tegevusassigneeringute suurendamiseks. 2008. aastal suurenevad seeläbi järgmiste valdkondade tegevusassigneeringud:

02 04 01 01 Kosmosealane uurimistegevus

02 04 01 02 Turvalisusealane uurimistegevus

08 10 01 Ideed

3.1. Euroopa Teadusnõukogu Rakendusamet

2008. aastal tehakse ettepanek kanda reale 08 01 04 30 kulukohustuste assigneeringute ja maksete assigneeringutena 19 994 000 eurot. Kõnealune summa saadakse eelarverealt 08 01 05. Toimingu üksikasjad on järgmised:

Rida | Nimetus | Summa (eurot) | Märkused |

08 01 05 01 | Teadustöötajatega seotud kulud | 1 591 000 | 20 komisjonist lähetatud ametnikku |

08 01 05 03 | Muud teadustegevusega seotud juhtimiskulud | 18 403 000 | Euroopa Teadusnõukogu Rakendusameti muud personali-, infrastruktuuri-, haldus- ja juhtimiskulud, mille eesmärk on eriprogrammi „Ideed” ülesannete täitmine |

Kokku | 19 994 000 |

Arvutuste aluseks on võetud 2007. aasta personalikulud, mis on seotud iga-aastase 2 % indeksiga. 2007. aasta ühikukulu on järgmine: ajutised töötajad: 0,117 miljonit eurot; lepingulised töötajad: 0,063 miljonit eurot; riigi lähetatud eksperdid: 0,068 miljonit eurot. 2008. aasta kulude arvutamisel on lähtutud eeldusest, et keskmine töötaja töötab Euroopa Teadusnõukogu Rakendusametis kaheksa kuud.

Eeldatakse, et ülesannete üleandmine rakendusametile võimaldab 2008.–2013. aastal kokku hoida 84 085 000 eurot. 2008. aastaks tehakse ettepanek suurendada 3 619 000 euro võrra eelarverea 08 10 01 „Ideed” tegevusassigneeringuid ja vähendada sama summa võrra eelarverea 08 01 05 „Teadusuuringute poliitikavaldkonna meetmete toetuskulud” assigneeringuid:

Rida | Nimetus | Summa (eurot) |

08 10 01 | Ideed | 3 619 000 |

08 01 05 | Teadusuuringute poliitikavaldkonna meetmete toetuskulud | -3 619 000 |

3.2. Teadusuuringute Rakendusamet

2008. aastal tehakse ettepanek kanda reale 08 01 04 31 kulukohustuste assigneeringute ja maksete assigneeringutena 14 601 000 eurot. Kõnealune summa saadakse eelarveridadelt 02 01 05, 06 01 05, 08 01 05 ja 09 01 05. Toimingu üksikasjad on järgmised:

Rida | Nimetus | Summa (eurot) | Märkused |

02 01 05 01 | Teadustöötajatega seotud kulud | 60 000 | 1 komisjonist lähetatud ametnik |

02 01 05 03 | Muud teadustegevusega seotud juhtimiskulud | 1 809 000 | Teadusuuringute Rakendusameti muud personali-, infrastruktuuri-, haldus- ja juhtimiskulud, mille eesmärk on eriprogrammi „Koostöö” ettevõtluse poliitikavaldkonnaga seotud ülesannete täitmine |

06 01 05 03 | Muud teadustegevusega seotud juhtimiskulud | 256 000 | Teadusuuringute Rakendusameti muud personali-, infrastruktuuri-, haldus- ja juhtimiskulud, mille eesmärk on eriprogrammi „Koostöö” energeetika ja transpordi poliitikavaldkonnaga seotud ülesannete täitmine |

08 01 05 01 | Teadustöötajatega seotud kulud | 715 000 | 12 komisjonist lähetatud ametnikku |

08 01 05 02 | Teadustööga tegelevad koosseisuvälised töötajad | 64 000 | Assigneeringud vastavad 2 lepingulise töötaja lepingule, mis on tühistatud, kuna ülesanded on antud üle Teadusuuringute Rakendusametile |

08 01 05 03 | Muud teadustegevusega seotud juhtimiskulud | 10 771 000 | Teadusuuringute Rakendusameti muud personali-, infrastruktuuri-, haldus- ja juhtimiskulud, mille eesmärk on eriprogrammide „Võimekus”, „Koostöö” ja „Inimesed” teadusuuringute poliitikavaldkonnaga seotud ülesannete täitmine |

09 01 05 03 | Muud teadustegevusega seotud juhtimiskulud | 926 000 | Teadusuuringute Rakendusameti muud personali-, infrastruktuuri-, haldus- ja juhtimiskulud, mille eesmärk on eriprogrammide „Koostöö” ja „Võimekus” infoühiskonna ja meedia poliitikavaldkonnaga seotud ülesannete täitmine |

Kokku | 14 601 000 |

Arvutuste aluseks on võetud 2007. aasta personalikulud, mis on seotud iga-aastase 2 % indeksiga. 2007. aasta ühikukulu on järgmine: ajutised töötajad: 0,117 miljonit eurot; lepingulised töötajad: 0,063 miljonit eurot; riigi lähetatud eksperdid: 0,068 miljonit eurot. 2008. aasta kulude arvutamisel on lähtutud eeldusest, et keskmine töötaja töötab Teadusuuringute Rakendusametis kuus kuud.

Eeldatakse, et ülesannete üleandmine rakendusametile võimaldab 2008.–2013. aastal kokku hoida 76 571 000 eurot. 2008. aastaks tehakse ettepanek suurendada 3 672 000 euro võrra eelarverea 02 04 01 01 „Kosmosealane uurimistegevus” ja 3 327 000 euro võrra eelarverea 02 04 01 02 „Turvalisusealane uurimistegevus” tegevusassigneeringuid ning vähendada 6 999 000 euro võrra eelarverea 02 01 05 „Ettevõtluse poliitikavaldkonna teadustegevuse toetuskulud” assigneeringuid.

Rida | Nimetus | Summa (eurot) |

02 04 01 01 | Kosmosealane uurimistegevus | 3 672 000 |

02 04 01 02 | Turvalisusealane uurimistegevus | 3 327 000 |

02 01 05 01 | Teadustöötajatega seotud kulud | -3 340 000 |

02 01 05 02 | Teadustööga tegelevad koosseisuvälised töötajad | -1 700 000 |

02 01 05 03 | Muud teadustegevusega seotud juhtimiskulud | -1 959 000 |

4. FRONTEXI AMETIKOHTADE LOETELU MUUTMINE

Eelarvepädevad institutsioonid eraldasid Euroopa Liidu liikmesriikide välispiiril tehtava operatiivkoostöö juhtimise Euroopa agentuurile (Frontex) 2008. aastaks täiendavalt 30 miljonit eurot (2,8 miljonit eurot halduskuludeks ja 27,2 miljonit eurot tegevuskuludeks). See on 79 % rohkem, kui komisjon 2008. aasta esialgses eelarveprojektis oli ette näinud.

Sellest tulenevalt valmistas Frontex ette parandatud 2008. aasta tööprogrammi, mis saadeti 12. novembril 2007 haldusnõukogule. Täiendavate assigneeringutega kaasneb agentuuri töökoormuse märkimisväärne suurenemine. Leitakse, et tegevuse laienemise ja pikenemise tõttu ei piisa enam olemasolevatest ametikohtadest. Et Frontex saaks oma parandatud tööprogrammi nõuetekohaselt ellu viia, tuleb seega muuta 2008. aasta ametikohtade loetelu.

Kirjeldatud põhjustel tehakse ettepanek suurendada 2008. aasta ametikohtade loetelu 69 ametikohalt 94, lähtudes Frontexi haldusnõukogu 20. septembri 2007. aasta otsusest (-1 AD9 ja +1 AD8) ja 7. novembri 2007. aasta otsusest (+25 ametikohta). Lisanduvad töötajad tegelevad peamiselt operatiivülesannetega (17 ametikohta). Kavandatavad muudatused ei nõua lisakulusid, sest vastavad täiendavad haldusassigneeringud on juba 2008. aasta eelarves heaks kiidetud.

5. Galileo programm – Halduskorralduskulud

Euroopa Parlamendi ja nõukogu määruse muudetud ettepanekuga Euroopa satelliitraadionavigatsiooni programmide (EGNOS ja Galileo) rakendamise jätkamise kohta (KOM(2007) 535 lõplik) nähakse ette uue eelarverea loomine halduskorralduskuludeks. Sellele vaatamata jäi nimetatud rida eelarvemenetluse käigus loomata ja seda ei lisatud 2008. aasta esialgsesse eelarveprojekti.

Seepärast tehakse ettepanek luua eelarverida 06 01 04 12 „Galileo programm – Halduskorralduskulud”. Eelarvereale paigutatakse kulukohustuste assigneeringutena ja maksete assigneeringutena 2 miljonit eurot, mis saadakse tegevusassigneeringute realt 06 02 10 „Galileo programm”.

Euroopa Komisjon vastutab ELi kui süsteemi omaniku nimel eelkõige selle eest, et täidetaks ELi poliitilised ja rahvusvahelised kohustused ning määrataks pärast kokkuleppe saavutamist kindlaks süsteemi üldised spetsifikatsioonid ja nõuded. Kasutuselevõtu etapis peaks komisjon rakendama kõikidel programmi tasanditel integreeritud riskijuhtimist ning riski tuvastamiseks, kontrollimiseks, leevendamiseks ja jälgimiseks ettenähtud struktuurimeetmeid.

Selleks peab komisjon looma asjakohased vahendid ja tagama, et tal on ülesande täitmiseks vajalikud ressursid, eriti abi andmiseks. Seejuures konsulteerib komisjon kõrgetasemeliste spetsialistidega, kes esindavad selliseid valdkondi nagu projekti haldamine, kosmoseehitus, rahandus, tehnoloogiate turustamine ning kes avaldavad oma seisukohti programmi sõltumatute hindajatena.

6. Kriisiolukordade erakorralised kulud

Komisjon on võtnud vastu kava tegevuse jätkamiseks, et tagada tõsiste häirete korral oma talituste sujuv töö. Juba praegu on olemas menetlused, mis lihtsustavad ja kiirendavad kiireloomuliste kulutuste tegemist (ja vahendite kogumise jätkamist), kuid peavad seejuures kinni finantsmääruses ja Euroopa ühenduste üldeelarve suhtes kohaldatavates rakenduseeskirjades sätestatud tingimustest.

Kriisiolukorra väljakuulutamise puhul võib komisjonil siiski olla vaja viivitamata katta erakorralisi kulusid, mida tema tavalises halduseelarves ei ole ette nähtud.

Seepärast tehakse ettepanek luua eelarve III jaos eraldi rida 27 01 11 „Kriisiolukordade erakorralised kulud”, mille kaudu rahastataks igat liiki halduskulusid, mida muudelt eelarveridadelt ei saa kanda.

Kuna komisjoni halduseelarve hõlmab juba praegu peaaegu kõiki kulu liike, mida kriisiolukorras võidakse vajada, kasutataks uut eelarverida üksnes kuludeks, i) mida kantakse kriisi ajal, ii) mida ei saa kanda muudelt olemasolevatelt halduseelarve ridadelt ning iii) mille olemusest eelarvepädevaid institutsioone tuleb teavitada kohe, kui kriisiolukord on lõppenud.

Komisjoni arvates piisab sellest, kui kanda kavandatavale reale märge „p.m”, sest nimetatud kulud on hüpoteetilised ja nende mõju komisjoni halduseelarvele tervikuna on eeldatavasti väike.

Vajatavad summad paigutatakse sellele reale ümber jaotise „Eelarve” punktist 27 01 02 19 „Muud juhtimiskulud – Hajutamata juhtimine”. Juhul kui taotletav summa ületab nimetatud real kasutada olevaid assigneeringuid, esitab komisjon eelarvepädevatele institutsioonidele vastava ümberpaigutustaotluse.

KOKKUVÕTLIK TABEL FINANTSRAAMISTIKU KOHTA RUBRIIKIDE KAUPA

Finantsraamistik Rubriik/alamrubriik | 2008. aasta finantsraamistik | Eelarve 2008 | EPEP 1/2008 | 2008. aasta eelarve + 2008. aasta esimene paranduseelarve |

|Kulukohustuste assigneeringud |Maksete assigneeringud |Kulukohustuste assigneeringud |Maksete assigneeringud |Kulukohustuste assigneeringud |Maksete assigneeringud |Kulukohustuste assigneeringud |Maksete assigneeringud | | 1. JÄTKUSUUTLIK KASV | | | | | | | | | | 1a. Konkurentsivõime majanduskasvu ja tööhõive nimel |10 386 000 000 | |11 086 000 000 |9 772 639 600 | | |11 086 000 000 |9 772 639 600 | |1b. Ühtekuuluvus majanduskasvu ja tööhõive nimel |46 889 000 000 | |46 877 941 445 |40 551 565 026 | | |46 877 941 445 |40 551 565 026 | | Vahesumma | 57 275 000 000 | |57 963 941 445 | 50 324 204 626 | | |57 963 941 445 | 50 324 204 626 | | Varu[4] | | |-188 941 445 | | | |-188 941 445 | | | 2. LOODUSVARADE KAITSE JA MAJANDAMINE | | | | | | | | | | millest turuga seotud kulud ja otsetoetused |46 217 000 000 | |40 876 490 000 |40 825 600 500 | | |40 876 490 000 |40 825 600 500 | | Vahesumma | 58 800 000 000 | |55 041 123 496 | 53 177 320 053 | | |55 041 123 496 | 53 177 320 053 | | Varu | | |3 758 876 504 | | | |3 758 876 504 | | | 3. KODAKONDSUS, VABADUS, TURVALISUS JA ÕIGUS | | | | | | | | | | 3a. Vabadus, turvalisus ja õigus |747 000 000 | |728 034 000 |533 196 000 | | |728 034 000 |533 196 000 | |3b. Kodakondsus |615 000 000 | |614 843 000 |708 253 006 |162 387 985 |162 387 985 |777 230 985 |870 640 991 | | Vahesumma | 1 362 000 000 | |1 342 877 000 | 1 241 449 006 | 162 387 985 | 162 387 985 | 1 505 264 985 | 1 403 836 991 | | Varu[5] | | |19 123 000 | | | |19 123 000 | | | 4. EL RAHVUSVAHELISE PARTNERINA[6] |7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Varu | | | -70 000 000 | | | | -70 000 000 | | | 5. HALDUS[7] |7 380 000 000 | |7 283 860 235 | 7 284 420 235 | | |7 283 860 235 | 7 284 420 235 | | Varu | | | 173 139 765 | | | | 173 139 765 | | | 6. KOMPENSATSIOON | 207 000 000 | |206 636 292 | 206 636 292 | | |206 636 292 | 206 636 292 | | Varu | | | 363 708 | | | | 363 708 | | | KOKKU | 132 026 000 000 | 129 681 000 000 | 129 149 656 468 | 120 346 758 612 | 162 387 985 | 162 387 985 | 129 312 044 453 | 120 509 146 597 | | Varu | | |3 692 561 532 | 9 650 459 388 | | |3 692 561 532 | 9 650 459 388 | |

[1] EÜT L 248, 16.9.2002, lk 1.

[2] ELT L 390, 30.12.2006, lk 1.

[3] Nõukogu 11. novembri 2002. aasta määrus (EÜ) nr 2012/2002 Euroopa Liidu Solidaarsusfondi loomise kohta (EÜT L 311, 14.11.2002).

[4] Globaliseerumisega Kohanemise Euroopa Fondi ei ole arvestatud alamrubriigi 1a varu arvutamisel.

[5] Euroopa Liidu Solidaarsusfondi summa on kirjendatud eelarvesse suuremana, kui vastavate rubriikide puhul on ette nähtud, nagu on sätestatud 17. mai 2006. aasta institutsioonidevahelises kokkuleppes (ELT C 139, 14.6.2006).

[6] 4. rubriigi 2008. aasta varus ei ole arvestatud hädaabireserviga seotud assigneeringuid.

[7] 5. rubriigis ülemmäära alla jääva varu arvutamiseks on võetud arvesse aastate 2007–2013 finantsraamistiku joonealuses märkuses (1) nimetatud 77 miljonit eurot töötajate sissemakseid pensionikavasse.